CELEX: 62017CN0539
Language: hr
Date: 2017-11-06 00:00:00
Title: Predmet C-539/17 P: Žalba koju je 13. rujna podnio Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon protiv presude Općeg suda (sedmo vijeće) od 13. srpnja 2017. u predmetu T-65/15, Talanton AE protiv Europske komisije

6.11.2017   
            
            
               HR
            
            
               Službeni list Europske unije
            
            
               C 374/22
            
         Žalba koju je 13. rujna podnio Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon protiv presude Općeg suda (sedmo vijeće) od 13. srpnja 2017. u predmetu T-65/15, Talanton AE protiv Europske komisije
   (Predmet C-539/17 P)
   (2017/C 374/31)
   Jezik postupka: grčki
   
      Stranke
   
   
      Žalitelj: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (zastupnik: K. Damis, dikigoros)
   
      Druga stranka u postupku: Europska komisija
   
      Zahtjevi
   
   
               —
            
            
               ukinuti u cijelosti presudu Općeg suda Europske unije od 13. srpnja 2017., u predmetu Τ-65/15, Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon protiv Europske komisije;
            
         
               —
            
            
               prihvatiti tužbu navedenog društva od 6. veljače 2015.;
            
         
               —
            
            
               odbiti Komisijinu protutužbu;
            
         
               —
            
            
               naložiti Komisiji snošenje troškova žalitelja koji su nastali u žalbenom postupku.
            
         
      Žalbeni razlozi i glavni argumenti
   
   
               1)
            
            
               Pogrešna primjena načela dobre vjere prilikom izvršenja predmetnog ugovora – Povreda odredbi Financijske uredbe na snazi u području podugovaranja.
               
                           —
                        
                        
                           Opći sud pogrešno je ocijenio članak 1134. belgijskog Građanskog zakonika u odnosu na primjenu načela dobre vjere prilikom izvršenja ugovora.
                        
                     
                           —
                        
                        
                           Opći sud pogrešno je protumačio odredbe u području podugovaranja predviđene u članku 130. i daljnjim člancima Uredbe (EU) br. 2342/2002 i u ugovornim klauzulama I.II.2.4 i II.13.1 Okvirne konvencije sastavljene pod brojem FP7/2009/1.
                        
                     
         
               2)
            
            
               Pogrešno tumačenje i primjena ugovorne klauzule i očita pogreška u ocjeni dokaza
               
                           —
                        
                        
                           Opći sud pogrešno je protumačio klauzulu II.22, Kontrole i revizije, iz Priloga II. sastavljene konvencije, pogrešno odbijajući tužiteljeve/žaliteljeve zahtjeve.
                        
                     
         
               3)
            
            
               Očita pogreška u ocjeni dokaza i nedostatak u obrazloženju
               
                           —
                        
                        
                           Opći sud počinio je pogrešku time što je očito iskrivio ključne dokaze koje je žalitelj dostavio, a koje je druga strana u postupku prihvatila.